জামাই খুনে, মেয়ে মুসকানের ফাঁসি চাইলেন বাবা মা

লখনউ: মেয়ের কুকীর্তিতে লজ্জায় মুখ নামিয়েছেন মুসকান রাস্তোগীর (Muskhan Rastogi) বাবা মা। মেয়ের ফাঁসির দাবি জানিয়েছেন তাঁরা। জামাই সৌরভের (Saurabh Rajput) সঙ্গে এই ধরনের কাজ তার মেয়ে কিভাবে করল, তা জেনে ভাষা হারিয়েছেন দুজনেই। সমস্ত রাগ উগরে দিলেন মেয়ের উপরেই। উত্তরপ্রদেশে মিরাটে বাড়িতে বসে সাংবাদিকদের মুসকানের বাবা প্রমোদ রাস্তোগী (Pramod Kumar Rastogi)

ও কবিতা রাস্তোগী জানিয়ে দিলেন মেয়ের মৃত্যুদণ্ড চায় তারা। সৌরভের পরিবারে পাশে আছেন তাঁরা।

কবিতা জানিয়েছেন, মুসকান পাগলের ভালোবাসতো সৌরভ। সেই জামাইয়ে সঙ্গে এই কাণ্ড, কি করে করল? ভাবতে পারছেন না রাস্তোগী দম্পতি।

আরও পড়ুন: প্রেমের বিয়ে! প্রেমিককে সঙ্গে নিয়ে খুনের পর স্বামীর দেহ টুকরো করল স্ত্রী

কবিতা জানান,পাহাড় থেকে ফিরে এসে মুসকান তাদের জানান, তারা সৌরভকে খুন করেছে, পুলিশের কাছে তাকে নিয়ে যাক তারা। পুরো খুনের কথা স্বীকার করে মুসকান।

কবিতা জানান, মুসকানকে ভালো রাখবে বলে নিজের বাড়ি ছেড়েছিল সৌরভ। মুসকানকে নিয়ে ভাড়া বাড়িতে থাকত সে। কোটি টাকার সম্পত্তি করে দিয়েছিল মুসকানের নামে। সব ছেড়েছিল আমার মেয়ের জন্য, সেই মেয়ে এই কাণ্ড করল। সৌরভ আমাদের জামাই ছিল না, ও ছিল আমাদের নিজের ছেলের মতো।

মুসকান এবং সাহিল শুক্লা মাদকাসক্ত ছিল। সৌরভকে খুন করেছে, কারণ সে তাদের দেখা বন্ধ করে দিত, ওদের মনে হয়েছিল নেশা করা বন্ধ হয়ে যাবে। সৌরভ সব ব্যাপারে মুসকানের পাশে থাকত।

এখানেই শেষ নয়, মেয়ের বিরুদ্ধে একগুচ্ছ অভিযোগ রয়েছে বাবা-মায়ের। অভিযোগ, সৌরভকে বিয়ে করে, তাঁকে তাঁর বাবা-মায়ের থেকে আলাদা করেছিল মুসকানই, হাতিয়েছিলেন তাঁদের কোটি কোটি টাকার সম্পত্তি।

মা কবিতা বলেন, সৌরভ সবসময় মুসকানকে সমর্থন করে। “যখন সে লন্ডন চলে যায়, আমরা তাকে বলেছিলাম যে সে আমাদের সঙ্গে থাকতে পারে। মুসকান চায়নি কারণ সে কোনও বিধিনিষেধ চায় না। আর সৌরভ তাকে সমর্থন করে। সে লন্ডনে ছিল। এদিকে আমাদের মেয়ের প্রায় ১০ কেজি ওজন কমেছে। আমরা ভেবেছিলাম সৌরভ বাইরে থাকায় মনখারাপ। আমরা জানতাম না যে সাহিল তাকে মাদক সেবনের জন্য চাপ দিচ্ছে,।

সৌরভ এবং মুসকানের ছয় বছরের মেয়ে এখন রাস্তোগি পরিবারের সঙ্গে আছে।